Arborarea steagului LGBT urmează să fie interzisă la ambasadele americane, o victorie a conservatorilor din Congresul SUA
Congresul american se află pe punctul de a interzice ambasadelor americane să arboreze steagul curcubeu al comunităţii lesbienelor, gay-ilor, bisexualilor şi transsexualilor, o victorie a conservatorilor, relatează AFP, citată de News.ro.
Această măsură face parte dintr-o bătălie culturală veche între democraţi şi republicani.
Ea s-a strecurat în bugetul statului federal, un text de peste 1.000 de pagini, prezentat joi de către aleşi.
Acest proiect de lege prevede ca numai steagurile americane şi steaguri oficiale să beneficieze de finaţare pentru a flutura pe catargul oficial al ambasadelor americane.
În timpul preşedinţiei lui Donald Trump, şeful diplomaţiei americane de atunci Mike Pompeo a ordonat ca numai steagul american să fie arborat pe catargele ambasadelor, provOcând proteste în comunitatea LGBT.
Joe Biden, care se află la putere din 2021, a făcut din apărarea minorităţilor sexuale o axă a diplomaţiei sale.
Secretarul său de Stat Antony Blinken nu doar a autorizat, ci a încurajat misiunile americane să ridice steagul curcubeu, în iunie, luna "Gay Pride".
Preşedintele american ar urma să autorizeze interdicţia anunţată joi, întrucât este prevăzută de un text care este necesar să fie adoptat până la sfârşitul acestei săptămâni.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank